ശബരിമല തീര്ഥാടകര് നദിയില് ഇറങ്ങുന്നത് ഒഴിവാക്കണംജില്ലാ കളക്ടര് പത്തനംതിട്ട: ജില്ലയില് കക്കി ആനത്തോട് ഡാമില് റെഡ് അലര്ട്ട് പ്രഖ്യാപിച്ചിട്ടുള്ളതും അതി ശക്തമായ മഴ തുടരുന്നതും കണക്കിലെടുത്ത്, ശബരിമല തുലാ മാസ പൂജാ ദര്ശനത്തിനായി എത്തുന്ന തീര്ഥാടകര് പമ്ബാ ത്രിവേണി സരസിലും അനുബന്ധ കടവുകളിലും ഇറങ്ങുന്നത് അപകടകരമായതിനാല് ഒഴിവാക്കണമെന്ന് പത്തനംതിട്ട ജില്ലാ ദുരന്തനിവാരണ അതോറിറ്റി ചെയര്പേഴ്സണും ജില്ലാ കളക്ടറുമായ ഡോ. ദിവ്യ എസ്. അയ്യര് അറിയിച്ചു. സംസ്ഥാനത്ത് ശക്തമായ മഴ തുടരുന്ന സാഹചര്യത്തില് ഉന്നത ഉദ്യോഗസ്ഥരുടെയും കളക്ടര്മാരുടെയും യോഗം മുഖ്യമന്ത്രി പിണറായി വിജയന് വിളിച്ചു. സംസ്ഥാനത്ത് കനത്ത മഴ തുടരുന്ന സാഹചര്യത്തില് സ്ഥിതി ഗതികള് വിലയിരുത്തനാണ് യോഗം വിളിച്ചത്. വൈകിട്ട് 3.30നാണ് യോഗം. അതേസമയം, അടിയന്തര സാഹചര്യങ്ങളില് രക്ഷാപ്രവര്ത്തനങ്ങള്ക്കായി പോലീസ് സേനയെ മുഴുവനായും സജ്ജമാക്കാന് നിര്ദേശം നല്കിയെന്ന് മുഖ്യമന്ത്രി പിണറായി വിജയന് അറിയിച്ചു. ജില്ലകളില് സ്പെഷ്യല് കണ്ട്രോള് റൂം തുറക്കാന് ജില്ലാ പോലീസ് മേധാവിമാര്ക്ക് നിര്ദേശം നല്കിയെന്നും ജില്ലാ കളക്ടര്, ജില്ലാ ദുരന്തനിവാരണ അതോറിറ്റി എന്നിവരുമായി ചേര്ന്ന് പോലീസ് സംവിധാനം പ്രവര്ത്തിക്കുമെന്നും അദ്ദേഹം കൂട്ടിച്ചേര്ത്തു.The post ശബരിമല തീര്ഥാടകര് നദിയില് ഇറങ്ങുന്നത് ഒഴിവാക്കണംജില്ലാ കളക്ടര് first appeared on MalayalamExpressOnline.